Public procurement notice: Contract Award Notice
Published: 2025-12-26
Buyer: OPĆINA PITOMAČA
Country: HR
Region: HR022
Contract type: Services
Procedure: Open procedure
CPV classification: 32322000 | 39154000 | 48520000 | 71242000 | 72200000
Estimated value: 1224770 EUR
Award criteria: price, quality
EU fund: eu-funds

Technical requirements: Općina Pitomača, s ciljem stvaranja javne kulturne infrastrukture dostupne svim građanima, odlučila je uložiti sredstva u obnovu i opremanje objekta starog više od 200 godina. Projekt pod nazivom „FAROF – interpretacija kulturne baštine pitomačkog kraja“ usmjeren je na valorizaciju i prikaz lokalne povijesti i kulturne baštine putem rekonstrukcije i suvremenog opremanja stare zgrade Župnog dvora. Riječ je o objektu izgrađenom oko 1800. godine, što je potvrđeno važećim energetskim certifikatom, projektnom i tehničkom dokumentacijom. Zgrada nije bila u funkciji više od desetljeća.
Projekt teži jačanju uloge kulture i održivog turizma u gospodarskom razvoju, socijalnoj inkluziji i poticanju inovacija, uz istovremeno očuvanje kulturne baštine. Kroz spoj tehnoloških inovacija i tradicionalnih metoda interpretacije, obuhvaćeni su ključni elementi kulturne baštine općine Pitomača. Interpretacijski sadržaji uključuju poznate lokalne pjesnike i skladatelje, tradicijsku odjeću i obuću, vinogradarsku povijest, razvoj gospodarstva te početke filmskog stvaralaštva na području općine i šire u Hrvatskoj.

Zgrada koja je predmet obnove i opremanja uvrštena je u kategoriju kulturnog dobra predviđenog za preventivnu zaštitu, sukladno urbanističkom planu naselja Pitomača. Smještena je u Strossmayerovoj ulici k.br. 18, na katastarskoj čestici broj 1313, k.o. Pitomača. Rekonstrukcijom će biti obuhvaćene tri etaže:

Podrum: prostor za interpretaciju vinogradarske baštine,
Prizemlje: prostor za interpretaciju podravske tradicijske glazbe, glazbenog festivala, djelovanja Hrvatskog pjevačkog glazbenog društva, stvaralaštva Drage Britvića i folklorne baštine,
Potkrovlje: interpretacija djelovanja Kino kluba Slavica te višenamjenska dvorana namijenjena projekcijama, izložbama, igraonicama i drugim kulturnim događanjima.
Projekt uključuje i značajna ulaganja u energetsku obnovu objekta, čime će se povećati njegova energetska učinkovitost. Planirane mjere rezultirat će uštedom primarne energije od 83%, dok će se isporučena energija smanjiti za 51,29%. Aktivnosti uključuju ugradnju energetski učinkovite rasvjete, korištenje obnovljivih izvora energije te ostale mjere povećanja energetske učinkovitosti.
Projektne aktivnosti podijeljene su u četiri glavne skupine:
1. Priprema studijske i projektno-tehničke dokumentacije – izrada idejnog i glavnog projekta, studije procjene otpornosti na klimatske promjene te izvedbenog projekta.
2. Obnova i opremanje zgrade javne kulturne infrastrukture – Farof – izvođenje građevinskih radova, nabava IT opreme, osiguranje stručnog nadzora, implementacija sustava za izdavanje ulaznica, revizija projekta te osiguranje usluga znakovnog jezika.
3. Upravljanje projektom – uključivanje zaposlenika Općine Pitomača i vanjskih stručnjaka u koordinaciju i provedbu projekta.
4. Promidžba i vidljivost projekta.
Predmet nabave je projektiranje i izvedba sadržaja i audiovizualne opreme javne kulturne infrastrukutre u projektu FAROF. Predmetna nabava obuhvaća izradu izvedbenog i konceptualnog rješenja prostora, razvoj softverskog rješenja te kreaciju audiovizualnih sadržaja koji su namijenjeni interpretaciji sadržaja koji će se prikazivati u zgradi javne kulturne infrastrukture. Softverskim rješenjem osigurati će se veća dostupnost kulturnih sadržaja s naglaskom na pripadnike ranjivih skupina. Ukupna vrijednost predmeta nabave iznosi 1.288.975,00 eura bez PDV-a.
Naručitelj kao drugi kriterij određuje stručno iskustvo stručnjaka. Po navedenom kriteriju može se ostvariti maksimalno 30 (trideset) bodova, a boduje se 5 (pet) stručnjaka od kojih svaki može ostvariti maksimalno 6 (šest) bodova. 

Projekt u ovom slučaju predstavlja vremenski ograničenu i jasno definiranu stručnu aktivnost, koja ima svoj početak i kraj, te koja rezultira isporukom konkretne usluge ili rješenja. U ovom kontekstu, pod projektom se smatra završena usluga implementacije multimedijalnog sustava, u kojoj je imenovani stručnjak sudjelovao u ulozi autora zaduženog za definirano područje.

Dođe li do nepredviđenih okolnosti za vrijeme trajanja ugovora, a koje zahtijevaju zamjenu pojedinog stručnjaka potrebno je zatražiti pisanu suglasnost Naručitelja o traženoj zamjeni. Novi predloženi stručnjak mora ostvariti jednak ili veći broj bodova kao i stručnjak kojeg mijenja.
Kao treći kriterij za odabir ekonomski najpovoljnije ponude Naručitelj je odredio kriterij kvalitativnog karaktera koji se odnosi na bodovanje projekata koji su nagrađeni na nacionalnoj i/ili europskoj i/ili svjetskoj razini, a povezani su sa stručnjacima koji se predlažu u ponudi. Po navedenom kriteriju je moguće ostvariti maksimalno 15 (petnaest) bodova, a dodjela bodova predviđena je na sljedeći način:
STRUČNJAK 1. – Stručnjak u području muzeologije / upravljanja i interpretacije baštine - Autorsko/stručno sudjelovanje u projektu koji je dobio nagradu na nacionalnoj i/ili europskoj i/ili svjetskoj razini =  5 bodova
STRUČNJAK 2. – Stručnjak u području vizualnih komunikacija - Autorsko/stručno sudjelovanje u projektu koji je dobio nagradu na nacionalnoj i/ili europskoj i/ili svjetskoj razini =  5 bodova
STRUČNJAK 3. – Stručnjak u području produkt dizajna - Autorsko/stručno sudjelovanje u projektu koji je dobio nagradu na nacionalnoj i/ili europskoj i/ili svjetskoj razini =  5 bodova

Da bi se ostvarili navedeni bodovi za svakog od navedenih stručnjaka moraju biti dostavljeni dokazi za najmanje 1 (jedan) projekt koji je ostvario nagradu. Što znači da bi se ostvario maksimalan broj bodova za svakog od stručnjaka mora biti dostavljen dokaz da je sudjelovao u projektu koji je nagrađen. Ukoliko Ponuditelj nije dostavio tražene dokaze za navedeni kriterij, u tom slučaju, ukoliko Ponuditelj zadovolji ostale uvjete tražene ovom dokumentacijom o nabavi, njegova ponuda neće biti odbijena već će joj biti dodijeljeno 0,00 bodova po ovom kriteriju.

Autorskim sudjelovanjem smatra se kada je stručnjak imao vodeću ili ključnu ulogu u oblikovanju nagrađenog projekta, bio nositelj autorskog koncepta, autor cjelokupnog ili prepoznatljivog dijela rješenja, ili idejni tvorac sadržaja ili dizajna koji je nagrađen. To uključuje uloge poput glavnog muzejskog autora, dizajnera, kreativnog direktora, glavnog interpretatora i slično.

Stručnim sudjelovanjem smatra se kada je stručnjak sudjelovao u projektu kao član tima ili suradnik, pri čemu je svojim specifičnim znanjima i iskustvom doprinosio realizaciji projekta, ali nije imao autorsku ili vodeću ulogu. To može uključivati npr. istraživačke zadatke, projektni nadzor, doprinos u provedbi izložbe, tehničku razradu dizajna i sl.
Naručitelj kao treći kriterij određuje trajanje jamstvenog roka za otklanjanje nedostataka u jamstvenom roku. Naručitelj je odredio minimalni jamstveni rok u trajanju od 24 (dvadesetičetiri) mjeseca od dana završetka isporuke usluge. Ponuda ponuditelja koji je ponudio jamstveni rok kraći od 24 (dvadesetičetiri) mjeseca biti će odbijena. Maksimalan broj bodova koji Ponuditelj može ostvariti u okviru ovog kriterija je 25 (dvadesetipet) bodova. Skala bodova prikazana je u nastavku: 

Trajanje jamstva	Broj bodova
24 mjeseca	                 0 bodova
25 - 32 mjeseca	 5 bod
33 - 39 mjeseci	         10 bodova
40 - 47 mjeseci	         15 bodova
48 - 59 mjeseci        	 20 bodova
60 mjeseci više	         25 bodova


Winner: AVC d.o.o.
Award value: 1224770
Number of bids: 3